# Lost Ark

Lost Ark Online és un videojoc sud-coreà d'acció i rol actualment en desenvolupament. Els seus creadors tenen el propòsit d'arribar a un mercat mundial especialment després que es consolide en el mercat coreà, malgrat els dubtes per part d'alguns mitjans de comunicació occidentals. El model de negoci encara no és clar: no s'ha decidit encara si fer-lo gratuït per a jugar o no.
Ha estat comparat amb Diablo i se'l considera el rival de Lineage Eternal: Twilight Resistance.
L'ambientació del joc és de fantasia. La visió del joc serà en perspectiva isomètrica. Hi ha 18 classes de gènere fix personalitzables dividides en classes de suport i en classes de "tanc": Battlemaster, Infighter, Warlord (tanc), Berserker, Devil Hunter, Summoner i Arcana. Es dividirà en regions. Hi haurà zones segures i zones no segures, destaca el camp de batalla "Sylmael". Els jugadors podran descobrir illes i podran apropiar-se d'elles. Hi haurà casa de subhastes. Hi haurà masmorres. El temps serà estàtic excepte esdeveniments planificats i no hi haurà cicle dia-nit. El personatge pot viatjar amb vaixell, requerirà interactuar amb els NPCs per a resoldre assumptes i poder avançar, podrà aprendre treballs i Habilitats de la Vida (amb el sistema trípode: elegir entre branques, elegir la quantitat d'ús i augmentar l'àrea d'efecte), crear els seus propis combos i hi ha el sistema de 8 habilitats. Es podran fer "Guardian Raids" i explorar masmorres, trobar missions secretes, jugar a cartes, beure, pescar, artesania d'objectes, extraure recursos de mines i prendre decisions de caràcter moral (per exemple: salvar una persona o matar-la) i hi haurà un coliseu per a lluitar jugador contra jugador. Els personatges podran viatjar sobre dracs, i podran manipular objectes de l'ambient.

## Referències

* 1 2 3 4 «Lost Ark western release likely, after Korean version is ‘solidified'». FREEMMOSTATION, 19-02-2015 [Consulta: 23 juny 2015].
* 1 2 3 4 Sung-won, Yoon «Smilegate vows to revitalize online game sector». Korean Times, 13-11-2014 [Consulta: 23 juny 2015].
* 1 2 3 4 5 6 «Lost Ark» (en anglès). MMOGAMES, 23-06-2015. [Consulta: 23 juny 2015].
* 1 2 3 4 5 Palumbo, Alessio «Lost Ark Interview – A New Kind of MMORPG». Worlds Factory, 17-02-2015 [Consulta: 23 juny 2015].
* 1 2 Mateus, Fernando «Primer gameplay de Lost Ark, un espectacular ARPG coreano». Hobbyconsolas, 14-11-2014 [Consulta: 23 juny 2015].
* ↑ «Lost Ark (PC)» (en castellà). Meristation. [Consulta: 23 juny 2015].
* ↑ Savage, Phil «Lost Ark is an exceptionally good looking ARPG». PCmag, 17-11-2014 [Consulta: 11 març 2016].
* ↑ Palumbo, Alessio «Lost Ark Being Considered For A Western Launch». Worlds Factory, 17-02-2015 [Consulta: 23 juny 2015]. Arxivat 24 de juny 2015 a Wayback Machine.
* 1 2 Oxford, Nadia «Lost Ark is a Gorgeous, Unreal-Powered Action MMO for PC». Nvision, 17-11-2014 [Consulta: 23 juny 2015].
* ↑ Otero, César. «Lost Ark, la espectacular respuesta coreana al Diablo de Blizzard - PC». Meristation. [Consulta: 23 juny 2015].
* 1 2 3 «Overwiev. Lost Ark». FREEMMOSTATION, 24-06-2015. [Consulta: 23 juny 2015].
* ↑ Flaviu. «Lost Ark Character/Class Customization Speculation». Lost Ark Online World, 13-06-2015. Arxivat de l'original el 23 de juny 2015. [Consulta: 23 juny 2015].
* ↑ Flaviu. «Lost Ark Unrevealed Class Speculation». Lost Ark Online World, 08-06-2015. Arxivat de l'original el 23 de juny 2015. [Consulta: 23 juny 2015].

## Enllaços externs

* Lloc web oficial (anglès) Arxivat 2015-06-23 a Wayback Machine.
* Lloc web oficial (coreà)
* Fòrum dels aficionats (anglès)